Φ.Σ. Ταμυναϊκός Αλιβερίου

Το Φίλαθλο Σωματείο Ταμυναϊκός ΑλιβερίουΙστότοπος Γενικής Γραμματείας Αθλητισμού είναι αθλητικός σύλλογος με έδρα το Αλιβέρι του νομού Ευβοίας. Επίσημο έτος ίδρυσης του συλλόγου είναι το 1958 και χρώματα του συλλόγου είναι το μπλε και το λευκό. Δραστηριοποιείται στο άθλημα του ποδοσφαίρου και υψηλότερη του διάκριση είναι οι συμμετοχές του στο πρωτάθλημα της Γ' Εθνικής κατηγορίας. Ανήκει στη δύναμη της Ε.Π.Σ. Ευβοίας, όπου και αγωνίζεται. Έδρα του αποτελεί το Τσαρπάλειο Δημοτικό Γήπεδο Αλιβερίου.ΓΗΠΕΔΑ ΕΥΒΟΙΑΣ ghpedaevoias.blogspot.com τωρινή κατηγορια: Α'Τοπικο

 Ιστορία 
Ο «Ταμυναϊκός Αλιβερίου» ιδρύθηκε το 1958. Το όνομα του συλλόγου οφείλεται στην παλαιότερη ονομασία της περιοχής του Αλιβερίου, που ήταν «Ταμύναι». Με την ίδρυση του συλλόγου εντάχθηκε στην προϋπάρχουσα Ε.Π.Σ. Ευβοίας-Βοιωτίας από το 1928, την οποία διαδέχθηκε η Ε.Π.Σ. Ευβοίας το 1974 όπου και έκτοτε ανήκει.

Τη σεζόν 1966-67 αγωνίστηκε για πρώτη φορά στην ιστορία του στην Γ' Εθνική. Ο πρώτος αγώνας της ιστορίας του στην Γ' Εθνική διεξήχθη στις 27 Νοεμβρίου 1966 στο Αλιβέρι με αντίπαλο τον Κάδμο Θηβών για την 1η αγωνιστική, όπου ηττήθηκε με 1-2. Τερμάτισε στην 8η θέση σε σύνολο 10 ομάδων στον όμιλό του, έχοντας αντιπάλους τους Αστέρα Ζωγράφου, ΠΑΟ Σαφράμπολη Ν. Ιωνίας, Αττικό Κολωνού, Πλάτων Αθηνών, Αθηναϊκό, Κάδμο Θηβών, Άρη Αγ. Κωνσταντίνου, Παγχιακό Χίου και Φωκικό Άμφισσας.Ταμυνέων Άθλησις: Ο Ταμυναϊκός στις εθνικές κατηγορίες (Μέρος Β') tamineonathlisis.blogspot.com

Το 1969 συμμετείχε στην προκριματική φάση για την πρόκριση στο ερασιτεχνικό πρωτάθλημα ανόδου στην Β' Εθνική, όπου εντάχθηκε στον 7ο όμιλο με αντίπαλο τον Άρη Αγ. Κωνσταντίνου. Στα 2 παιχνίδια για την προκριματική φάση ο Ταμυναϊκός επικράτησε του Άρη Αγ. Κωνσταντίνου με 1-0 στο Αλιβέρι (02/02/1969) και ηττήθηκε με 3-1 από τον Άρη (09/02/1969) στον Αγ. Κωνσταντίνο Φθιώτιδας. Έχοντας ισοβαθμήσει, οδηγήθηκαν σε αγώνα κατάταξης που διεξήχθη στις 16 Φεβρουαρίου του 1969 στο γήπεδο Νεάπολης Νίκαιας Πειραιά όπου ήρθαν ισόπαλοι με 1-1 αλλά έχασε την πρόκριση στο ερασιτεχνικό πρωτάθλημα για την άνοδο στην Β' Εθνική κατηγορία καθώς ευνοήθηκε ο Άρης Αγ. Κωνσταντίνου λόγω καλύτερης αναλογίας τερμάτων.Ταμυνέων Άθλησις: Ο Ταμυναϊκός στις εθνικές κατηγορίες (Μέρος Α') tamineonathlisis.blogspot.com

Τις χρονιές 1980-81 και 1981-82 αγωνίστηκε στο πρωτάθλημα της Εθνικής ερασιτεχνικής κατηγορίας. Τις χρονιές 1992-93, 1993-94, 1994-95 και 1995-96 αγωνίστηκε στο πρωτάθλημα της Δ' Εθνικής κατηγορίας.Greece - List of Fourth Level Final Tables rsssf.com Τη σεζόν 1994-95 τερμάτισε στη 2η θέση πίσω από τον Φωκικό Άμφισσας και σε σύνολο 18 ομάδων, χάνοντας οριακά την άνοδο στην Γ' Εθνική.Greece - List of Fourth Level Final Tables 1994/95 rsssf.com  Τα επόμενα χρόνια αγωνίστηκε σταθερά στο πρωτάθλημα της Α1' Κατηγορίας Ε.Π.Σ. Ευβοίας, με εξαίρεση τη σεζόν 2012-13 που αγωνίστηκε για πρώτη φορά στην ιστορία της στο πρωτάθλημα της Α2' Κατηγορίας.ΙΣΤΟΡΙΚΗ ΑΝΑΔΡΟΜΗ & ΤΑΜΥΝΑΪΚΟΣ 2012-2013 tamunaikosfc.blogspot.com Επικράτησε σε αγώνα μπαράζ για την άνοδο της Α.Ε. Χαλκίδας με 1-3 στην παράταση και κέρδισε την επάνοδο στην Α1' Κατηγορία.Η ΩΡΑ ΤΩΝ ΠΡΩΤΑΘΛΗΤΩΝ: ΑΓΩΝΕΣ ΜΠΑΡΑΖ prsinoxortari.blogspot.comΑΘΛΗΤΙΚΗ ΕΝΗΜΕΡΩΣΗ - ΚΟΝΤΑ ΣΤΑ ΣΠΟΡ: Α Ε ΧΑΛΚΙΔΑΣ - ΤΑΜΥΝΑΙΚΟΣ 1 - 1 ( καν. διαρκ.) 1 - 3 ( παρατ) kontastaspor.blogspot.com Τη σεζόν 2016-17 αναδείχθηκε πρωταθλητής Ε.Π.Σ. Ευβοίας κατακτώντας το πρωτάθλημα της Α1' Κατηγορίας και κέρδισε την ιστορική επάνοδο στην Γ' Εθνική κατηγορία. Τη σεζόν 2017-18 αγωνίστηκε στην Γ' Εθνική κατηγορία, όπου τερμάτισε τελευταίος στην 11η θέση του 7ου ομίλου και υποβιβάστηκε.epo.gr Από την τρέχουσα αγωνιστική περίοδο 2018-19, αγωνίζεται στην Α1' Κατηγορία Ε.Π.Σ. Ευβοίας.

Ο Ταμυναϊκός έχει κατακτήσει 3 φορές (1979-80, 1991-92 και 2016-17) το πρωτάθλημα της Ε.Π.Σ. Ευβοίας.Ταμυνέων Άθλησις: Οι Πρωταθλητές Α' Ευβοίας 1974-2017 tamineonathlisis.blogspot.com Επίσης έχει κατακτήσει 3 φορές (1977-78, 1994-95 και 2007-08) το κύπελλο Ε.Π.Σ. Ευβοίας, ενώ 4 φορές (1993-94, 1996-97, 2013-14 και 2017-18) υπήρξε φιναλίστ του κυπέλλου Ε.Π.Σ. Ευβοίας. Το 1978 κατέκτησε για πρώτη φορά στην ιστορία του το κύπελλο Ε.Π.Σ. Ευβοίας επικρατώντας στον τελικό του Ηρακλή Ψαχνών με 3-2.Ταμυναϊκός: Η τελευταία κατάκτηση & συμμετοχή σε τελικό Κυπέλλου Ερασιτεχνών Ευβοίας tamineonathlisis.blogspot.com Το 2018 αγωνίστηκε για τελευταία φορά στον τελικό του κυπέλλου Ε.Π.Σ. Ευβοίας, όπου προκρίθηκε επικρατώντας του Α.Ο. Νέας ΑρτάκηςΤαμυναϊκός και ΑΟ Χαλκίς στον τελικό του κυπέλλου Ευβοίας sport.argonafplia.gr και κατόπιν ηττήθηκε στον τελικό με 1-0 από τον Α.Ο. Χαλκίδα.

 Παραπομπές 

 Εξωτερικοί σύνδεσμοι 
 Το Φ.Σ. Ταμυναϊκός Αλιβερίου στην Ε.Π.Σ. Εύβοιας

Κατηγορία:Αθλητικοί σύλλογοι Εύβοιας
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958